open-index/open-wikipedia-markdown huggingface dataset:
קבוצת הארמיות רופרכט

**קבוצת הארמיות רופרכט** (או **קבוצת הארמיות A**), הייתה קבוצת ארמיות גרמנית שפעלה במלחמת העולם הראשונה בחזית המערבית.

## היסטוריה
ב-1 ביולי 1916 הותקפה הארמייה השנייה על ידי הכוחות הבריטים במסגרת הקרב על הסום. ב-19 ביולי במהלך הקרב, עקב ריבוי הכוחות בגזרה, שהייתה בפיקוד הארמייה, הוחלט לפצל את הכוחות ולתת את הפיקוד בגזרה הצפונית לארמייה הראשונה שהוקמה מחדש בפיקוד פריץ פון בלוב, שהיה מפקד הארמייה השנייה, ואילו הארמייה השנייה הועמדה תחת פיקוד גנרל מקס פון גלוויץ, שמונה בנוסף לכך למפקד "קבוצת הארמיות גלוויץ" - שהוטל עליה לתאם בין הארמיות הראשונה והשנייה.

ב-28 באוגוסט 1916 הועברו תחת פיקוד קבוצת הארמיות גם הארמייה השישית והארמייה השביעית, והפיקוד ניתן לרופרכט, נסיך הכתר של בוואריה, ובעקבות כך שונה שם קבוצת הארמיות ל"קבוצת הארמיות רופרכט". באביב 1917 לחמה קבוצת הארמיות בקרב אראס, קרב מסין וקרב פשנדל, ובאביב 1918 לחמה במתקפת האביב, ולאחר מכן ניסתה לבלום את מתקפת מאה הימים של מדינות ההסכמה.

ב-11 בנובמבר 1918 נכנעה הקיסרות הגרמנית למעצמות ההסכמה, ובעקבות כך פורקה קבוצת הארמיות.

## מפקדים
* מקס פון גלוויץ (19 ביולי 1916 - 28 באוגוסט 1916)
* רופרכט, נסיך הכתר של בוואריה (28 באוגוסט 1916 - 11 בנובמבר 1918)

## [[סדר הכוחות]]
תחת קבוצת הארמיות פעלו היחידות הבאות:
* הארמייה הראשונה (יולי 1916-אפריל 1917)
* הארמייה השנייה (יולי 1916-נובמבר 1918)
* הארמייה השישית (אוגוסט 1916-נובמבר 1918)
* הארמייה השביעית (אוגוסט 1916-אפריל 1917)
* הארמייה הרביעית (מרץ 1917-נובמבר 1918)
* הארמייה ה-17 (פברואר 1918-נובמבר 1918)

## ראו גם
* החזית המערבית במלחמת העולם הראשונה

## קישורים חיצוניים

* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה
לבאו אדום-עין

**לבאו אדום-עין** (שם מדעי: *Labeo cylindricus*) הוא מין של דג מים מתוקים ממשפחת הקרפיוניים המצוי באפריקה.

אורכו של הדג 230 מ"מ בממוצע והוא בעל קשקשים גדולים ואפורים על גופו, ראשו עגלגל ובעל פיות גדולים עם ביניות גדולות וארוכות המזכירות שפמים. הסנפירים גדולים וגם הזנב, אך הדגים נעים במים באיטיות.

הם חיים בכמה נהרות ואגמים גדולים ואיטיים במזרח אפריקה. הם נפוצים בנהרות זמבזי, לימפופו, קונגו, קומטי (Komati River) ופונגולה (Pongola River). הם שוכנים במים רדודים ומוארים.

דג זה נחשב לנקאי מים המנקה אותם מאצות, חיידקים ומגידולים וכן משיירי בעלי חיים ומגללים. לדגים אלה ישנו קשר להיפופוטם הגדול שנותן להם לנקות את עורו ואת פיו מיצורים קטנים. בנוסף הדגים ניזונים מגלליו. בתמורה הם מקבלים מזון וגם הגנה מטורפים כמו תניני היאור או דגים אחרים.

## קישורים חיצוניים

## הערות שוליים

קטגוריה:בעלי חיים שתוארו ב-1852
קטגוריה:טקסונים שתוארו בידי וילהלם פטרס
קטגוריה:קרפיוניים
קטגוריה:הרפובליקה הדמוקרטית של קונגו: דגי מים מתוקים
קבוצת הארמיות גלוויץ (1918)

**קבוצת הארמיות גלוויץ** (או **קבוצת הארמיות C**), הייתה קבוצת ארמיות גרמנית שפעלה במלחמת העולם הראשונה בחזית המערבית.

## היסטוריה
ב-1 בפברואר 1918 הוקמה קבוצת הארמיות, שכללה את הארמייה החמישית ואת פלגת הארמייה C, והועמדה תחת פיקוד מקס פון גלוויץ, אשר פיקד עליה עד לסיום המלחמה. ב-11 בנובמבר 1918 הקיסרות הגרמנית חתמה על הסכם הכניעה למעצמות ההסכמה, ובעקבות כך פורקה קבוצת הארמיות.

## [[סדר הכוחות]]
תחת קבוצת הארמיות פעלו היחידות הבאות:
* הארמייה החמישית
* פלגת הארמייה C

## ראו גם
* החזית המערבית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה
קבוצת הארמיות וילהלם

**קבוצת הארמיות וילהלם** (או **קבוצת ארמיות B**), הייתה קבוצת ארמיות גרמנית שפעלה במלחמת העולם הראשונה בחזית המערבית.

## היסטוריה
ב-26 בנובמבר 1916 הוקמה קבוצת הארמיות במרכז החזית המערבית, והיא השתתפה בשלב האחרון של קרב ורדן. לאחר מכן השתתפה הארמייה בקרבות על האן ובשמפאן, במתקפת האביב הגרמנית, ובבלימת מתקפת מאה הימים של מעצמות ההסכמה.

ב-11 בנובמבר 1918 נחתם הסכם הכניעה של הקיסרות הגרמנית למעצמות ההסכמה, ובעקבות כך פורקה קבוצת הארמיות.

## [[סדר הכוחות]]
תחת קבוצת הארמיות פעלו היחידות הבאות:
* הארמייה הראשונה
* הארמייה השלישית
* הארמייה החמישית
* הארמייה השביעית
* הארמייה ה-18

## ראו גם
* החזית המערבית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:יחידות צבא גרמניות במלחמת העולם הראשונה
פום קלמנטיף

**פום אלכסנדרה קלמנטיף** (באנגלית: **Pom Alexandra Klementieff**; נולדה ב-3 במאי 1987) היא שחקנית ודוגמנית צרפתייה. היא הופיעה במספר סרטים צרפתיים, לפני שביצעה את הופעת הבכורה שלה בסרט האמריקאי "שבעה צעדים" (2013) של ספייק לי.

קלמנטיף קיבלה הכרה עולמית על תפקידה בתור גיבורת העל מנטיס בסרטי היקום הקולנועי של מארוול, "שומרי הגלקסיה: חלק 2" (2017), "הנוקמים: מלחמת האינסוף" (2018), "הנוקמים: סוף המשחק" (2019), "תור: אהבה ורעם" (2022) ובסרט "שומרי הגלקסיה: חלק 3" (2023).

## ביוגרפיה
פום אלכסנדרה קלמנטיף נולדה ב-3 במאי 1987 בעיר קוויבק סיטי שבפרובינציית קוויבק בקנדה, לאם קוריאנית ולאב רוסי-צרפתי. אף על פי שנולדה בקנדה, קלמנטיף מגדירה עצמה כצרפתייה. שמה, "פום", נבחר על ידי הוריה מכיוון שהוא דומה בהגייה למילים הקוריאניות "אביב" () ו"נמר" (). אביה, אלכסנדר קלמנטיף, עבד כקונסול בממשלת צרפת, ותוצאה מכך היא ומשפחתה נדדו בין מדינות רבות ברחבי העולם. לאחר מגורים קצרים ביפן וחוף השנהב, המשפחה התיישבה בצרפת לאחר פרישת האב מעבודתו. היא אזרחית צרפתייה, אך אין לה אזרחות קנדית מכיוון שדין הקרקע אינו חל על ילדי דיפלומטים. סבה היה הצייר הרוסי יוג'ין קלמנטיף.

אביה של קלמנטיף מת מסרטן כשהיא הייתה בת חמש, ואימה סבלה מסכיזופרניה שמנעה ממנה לטפל באופן ראוי בילדיה. כתוצאה מכך, היא נלקחה למשמורת אצל דודה ודודתה ששימשו עבורה הורים. דודה מת ביום הולדתה ה-18, ואחיה הגדול התאבד שבע שנים לאחר מכן, ביום הולדתה ה-25. היא החלה ללמוד עריכת דין על מנת לרצות את דודתה, אך היא לא מצאה עניין בפיתוח קריירה זו ויצאה לעבודות מזדמנות. בגיל 19, היא החלה ללמוד משחק בבית ספר למשחק פרטי ויוקרתי בפריז, בו הצליחה בצורה ניכרת וזכתה להכרה רבה. כמה חודשים לאחר תחילת לימודיה, היא זכתה בתחרות תיאטרון שהעניקה לה מלגת לימודים למשך שנתיים עם המורים הבכירים של בית הספר.

## קריירה
התפקיד המקצועי הראשון של קלמנטיף היה ב-2007 בסרט העצמאי "Après lui", בו הופיעה בתפקיד קטן כבת של הדמות הראשית בגילומה של קתרין דנב. התפקיד הראשי הראשון שלה היה ב-2009 בסרט "Loup", בו גילמה בת שבט רועה איילים בסיביר.

ב-2013, היא ביצעה את הופעת הבכורה ההוליוודית שלה בסרט הלייב אקשן "שבעה צעדים" של ספייק לי, המהווה רימייק לסרט הדרום קוריאני בעל השם הזהה של פארק צ'אן-ווק. לאחר ההפצה הקולנועית, קלמנטיף עברה ללוס אנג'לס במרדף אחר אודישנים. התפקיד הבא שלה היה רק ב-2015, עת השתתפה בסרט דל התקציב "משחק ההאקרים".

ב-2017, קלמנטיף הצטרפה לזיכיון סדרת סרטי גיבורי-העל עתירי התקציב של מארוול, "היקום הקולנועי של מארוול", כדמותה של גיבורת-העל מנטיס בסרט "שומרי הגלקסיה: חלק 2". היא שבה לתפקיד זה גם בסרטי האנסמבל "הנוקמים: מלחמת האינסוף" ו"הנוקמים: סוף המשחק" מ-2018 ו-2019, גם בסרט "תור: אהבה ורעם" מ-2022 ובסרט ההמשך "שומרי הגלקסיה: חלק 3" שיעלה במהלך 2023.

ב-2023 הופיעה בסרט בכיכובו של טום קרוז, משימה בלתי אפשרית: נקמת מוות - חלק ראשון.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה צרפתיות
קטגוריה:דוגמניות צרפתיות
קטגוריה:בוגרות בתי ספר למשחק
קטגוריה:צרפתים ממוצא רוסי
קטגוריה:שחקנים ביקום הקולנועי של מארוול
קטגוריה:צרפתיות שנולדו ב-1986
אליפות ברזיל בכדורגל 2000

**אליפות ברזיל בכדורגל 2000** (בפורטוגזית:**Copa João Havelange**) הייתה הפעם ה-45 בו נערכה תחרות ארצית בכדורגל בברזיל. בגלל הבעיה המשפטית ובתאום עם קונפדרציה הברזילאית היא אורגנה על ידי "מועדון ה-13" (איגוד קבוצות כדורגל הגדולות של ברזיל). התחרות קיבלה הכרה כ"אליםפות ברזיל". המשחקים החלו ב-29 ביולי 2000 והסתיימו ב-18 בינואר 2001.
## רקע
בשנת 1999 הוחלט שקביעת היורדות תתבצע על סמך שכלול תוצאות בעונת 1999 ו-1998. כל הקבוצות המשתתפות הסכימו עם הנושא. בסיום העונה, בהתאם לתוצאות קבוצת גאמה הייתה אמורה להישאר בליגה גם לעונת שנת 2000. אומנם, במהלך האליפות מועדון סאו פאולו שיתף במשחקיו שחקן שלא הייתה לו זכות לשחק עבור הקבוצה. לאחר ביטול תוצאות של משחקים אלו וחישוב מחדש התברר של גאמה צריכה לרדת ליגה. מנהלי הקבוצה לא הסכימו עם הקביעה ופנו לבית משפט. כתוצאה מהעדר ההחלטות בבית המשפט לא היה ניתן להתחיל את האליפות במועד וכתוצאה מכך, נערכה תחרות שאורגנה על ידי "מועדון ה-13" במתכונת אחרת.  

בתחרות השתתפו 116 קבוצות שאורגנו במודולים:

* המודול הכחול כלל קבוצות ליגה עליונה מהעונה הקודמת, 4 קבוצות של ליגת המשנה הברזילאית ומנצחת הליגה השלישית. מ-25 קבוצות של המודול, 12 העפילו לשלב השני. 
* הדודול הצהוב כלל קבוצות מהליגה הבכירה, מליגה השנייה ומהליגה השלישית. מ-36 קבוצות של המודול שלוש העפילו לשלב השני של התחרות.
* מודול ירוק-לבן כלל 55 קבוצות. רק המנצח העפיל לשלב השני של התחרות.

בהמשך התחרות התקיימו משחקי שמינית הגמר, רבע הגמר, חצי הגמר והגמר. בכל השלבים נערך משחק בית ומשחק חוץ.

ואסקו דה גאמה זכתה באליפות. זו הייתה הזכייה רביעית בתולדות המועדון.

## שלבי הגמר

## מצב בסיום העונה

* משתתפי משחק הגמר העפילו לגביע ליברטדורס.
* קרוזיירו, פלמיירס וסאו קייטנו היו נציגי ברזיל נוספים לגביע ליברטדורס

לליגה בכירה של שנת 2001 העפילו:

* כל משתתפי המודול הכחול
* סאו קייטנו שהגיע למשחק הגמר
* פרנה שהגיע לשמינית הגמר 
* בוטפוגו (סאו פאולו) כמשתתפת ליגה הבכירה בשנת 1999.

## שחקנים מצטיינים
אדמר,  שחקנה של סאו קייטנו כבש 22 שערים וזכה בתואר מלך השערים של האליפות. 

רומאריו  שחקנה של ואסקו דה גאמה זכה בפרס "כדור הזהב" לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2000 בברזיל
קטגוריה:2001 באמריקה הדרומית
שפות שמיות דרומיות

**השפות השמיות הדרומיות** הן אחת מהקבוצות של משפחת השפות השמיות. השפות השמיות עצמן הן חלק מענף רחב יותר של השפות האפרו-אסיאתיות. השפות השמיות הדרומיות חולקו בעבר לשתי קבוצות: לקבוצה המערבית, הכוללת את השפות האתיו-שמיות ואת שפות דרום-ערב העתיקות, ולקבוצה המזרחית שבה שפות דרום-ערב החדשות. כיום מקובל שכל אחת מהקבוצות עצמאית, כאשר שפות דרום ערב העתיקות (ובייחוד שבאית) קרובות בייחוד לשפות השמיות המרכזיות.

השפות האתיו-שמיות מדוברות בעיקר באתיופיה ובאריתריאה, שפות דרום-ערב העתיקות נכחדו כולן, ואילו שפות דרום-ערב החדשות מדוברות בעיקר בתימן (במחוז אל-מהרה) ובעומאן (במחוז הדופאר, בראש ובראשונה בעיר סלאלה). שפות דרום-ערב דעכו מאוד לאורך השנים כיוון שלאחר הכיבוש הערבי של המזרח התיכון, הערבית נעשתה הרבה יותר דומיננטית מהן, ולכן רק ה״חדשות״ עדיין מדוברות והן בסכנת הכחדה. 

כיום מקובל להסתכל על השפות השמיות הדרומיות כעל קבוצה בעלת כמה מאפיינים משותפים, ולא כעל ענף המחייב מקור משותף אחד לכולן. מערכת היחסים בין המקור המשותף המשוער של השפות האתיו-שמיות ובין המקור המשותף המשוער של שפות דרום-ערב החדשות אינה ידועה, ואילו שפות דרום ערב העתיקות מציגות גיוון רב באיזוגלוסות שלהן עם שתי הקבוצות האחרות ואף עם שמית מרכזית (הקבוצה הכוללת את השפות השמיות הצפון-מערביות, את הערבית ואת שפות צפון-ערב העתיקות). כך למשל בשבאית כינויי הגוף בגוף שלישי הם בה״א כמו בעברית (הוא, היא, הם, הן) ואילו בקתבאנית, במינאית ובחצרמותית הכינויים הם בשׁ/ס כמו בשפות דרום-ערב החדשות.

## מיון השפות במשפחה

השפות השמיות הדרומיות מתחלקת לשני ענפים – המערביות והמזרחיות (המסומנות בכוכבית נכחדו):

***השפות השמיות**
**שמית מרכזית
***שפות דרום ערב העתיקות*
****שבאית*
****?קתבאנית*
****?מינאית*
****?חצרמותית*
**שפות אתיו-שמיות
****שפות אתיו-שמיות צפוניות
*****געז*
*****תיגרינית
*****תיגרה
******דאחלקית
****שפות אתיו-שמיות דרומיות
*****אמהרית
*****ארגובה
*****שפות גוראגה
*****גאפאת*
*****הרארית
**שפות דרום ערב החדשות
***שפות דרום ערב החדשות המערביות
****מהרי
****הוֹבּיוֹת
****בטחרית
****חרסוסית
***סוקוטרית
***שֵחְרית (גִ'בּאלי)

## ראו גם
* האי סוקוטרה

*
קטגוריה:שפות שמיות
אגם אולמיסטה

[300px|ממוזער|שמאל|מראה האגם מן האוויר. למטה משמאל נראה מסלול הטיסה של [נמל התעופה לנארט מרי טאלין]]
**אגם אולמיסטה** (באסטונית: **Ülemiste järv**) הוא הגדול באגמים המקיפים את העיר טאלין, בירת אסטוניה.

האגם ממוקם בדרומה של טאלין. אורכו המקסימלי הוא 4.1 קילומטרים, רוחבו המקסימלי הוא 3.2 קילומטרים ושטח פניו הוא 9.43 קילומטרים רבועים. מפלס מימיו נמצא בגובה של 35 מטרים מעל פני הים. עומקו הממוצע הוא 2.5 מטרים ועומקו המקסימלי - 4.2 מטרים. אורך חופיו מגיע ל-15.2 קילומטרים.

האגם מקבל את עיקר אספקת מימיו מהנהרות קורנה ופיריטה. אגן הניקוז שלו משתרע על שטח של 99 קילומטר רבוע.

האגם מספק 90% ממי השתייה של טאלין. בחופו הצפוני ממוקם מכון טיהור לשם שאיבת המים והכשרתם לאספקה לצרכנים.

נמל התעופה לנארט מרי טאלין ממוקם על גדתו המזרחית של האגם. ב-18 במרץ 2010 ערך מטוס מטען שהתכונן לנחות בנמל נחיתת אונס על פני משטח הקרח של האגם, שהיה קפוא באותה עת. שניים מאנשי צוותו נפצעו וכטונה של דלק מטוסים דלפה ממנו אל האגם. זיהום זה נוקה בהמשך.

## קישורים חיצוניים

אולמיסטה
קטגוריה:טאלין
קטגוריה:אסטוניה: גאוגרפיה
פרנק שוסטק

[שמאל|ממוזער|250px|פרנק שוסטק, יולי [2017]]
**פרנק שוסטק** (באנגלית: **Frank Shostak**) הוא כלכלן נחשב מהאסכולה האוסטרית. הוא עמית מחקר במכון מיזס ומנהל פירמת ייעוץ עסקי אשר מנתחת באמצעות הכלכלה האוסטרית את השוק העולמי.

שוסטק פרסם מעל 350 מאמרים בנושאים הקשורים לכלכלה, רובם פורסמו באתר מכון מיזס.

## ביוגרפיה
שוסטק נולד בריגה, לטביה. בשנת 1970 קיבל תואר ראשון בכלכלה באוניברסיטה העברית. בשנת 1978 קיבל תואר שני בכלכלה מאוניברסיטת ראנד באפריקאנס . ב-1983 קיבל דוקטורט בכלכלה מאוניברסיטת ראנד באפריקאנס.

בין השנים 1974–1980 עבד כראש מחלקת אקונומטריקה בסטנדרד בנק ביוהנסבורג. בין השנים 1981–1985 היה יושב ראש פירמת הייעוץ עסקי אקונומטריקס. בין השנים 1986–2010 עבד ככלכלן ראשי ואסטרטג שוק בפירמת MF Global. בין 2010–2012 עבד ככלכלן ראשי בפירמת AAS Economics. בין השנים 2012–2015 עבד ככלכלן ראשי בפירמת MMG economic research Switzerland. ביוני 2015 שב לעבוד ב-AAS Economics.

## מאמרים נבחרים
* .
* .
* .

## קישורים חיצוניים

* מאמרים מאת פרנק שוסטק, באתר מכון מיזס .
* מאמרים מאת פרנק שוסטק, באתר מרכז קובדן .
* Real-World Economics: An Interview with Frank Shostak, באתר מכון מיזס, 30 ביולי 2014 .

## הערות שוליים

קטגוריה:כלכלני האסכולה האוסטרית
קטגוריה:בוגרי האוניברסיטה העברית בירושלים
קטגוריה:בוגרי אוניברסיטאות בדרום אפריקה
כפית בר

[ממוזער|כפית בר ב[כוס בחישה]]
**כפית בר** (או כפית לערבוב קוקטיילים) היא כפית עם ידית (זרוע) ארוכה המשמשת לבחישה בהכנת קוקטיילים ארוכים או כאלה הכוללים כמה שכבות. הזרוע הארוכה מאפשרת בחישה לכל אורך הכוס אף בכוסות גבוהות במיוחד כמו כוס הייבול.

הזרוע היא בדרך כלל דקה ומתפתלת בצורת ספירלה כך שיהיה קל לאחוז ולסובב את הכף בקלות.

גדי אבקסיס בספרו "שר המשקים" טוען שצורתה המיוחדת של הכפית מבטיחה שהכפית תישאר בבר ולא תילקח על ידי הלקוחות.

## קישורים חיצוניים

## הערות שוליים

קטגוריה:ציוד בר
קטגוריה:קוקטיילים
בר
פיגוע מכונית התופת בחדרה

ממוזער|מקום הפיגוע
**פיגוע מכונית התופת בחדרה** הוא פיגוע שבוצע באמצעות מכונית תופת ב-22 בנובמבר 2000. בפיגוע נרצחו 2 אזרחים ישראלים, ונפצעו 61 אנשים.

## הפיגוע
הפיגוע בוצע בתחילת האינתיפאדה השנייה שהחלה בסוף ספטמבר 2000. ב-22 בנובמבר 2000, יום רביעי אחר הצהריים, ברחוב הנשיא, רחובה הראשי של חדרה, מכונית תופת שחנתה בתחנת אוטובוס ברחוב התפוצצה כאשר הגיע לתחנה אוטובוס אגד בקו 7, שעשה דרכו לעבר שכונת גבעת אולגה ובו כ-30 נוסעים. מעוצמת הפיצוץ האוטובוס הועף כ-20 מטר קדימה ונעצר בתוך חנות סמוכה. בפיגוע נרצחו שני אזרחים: אזרח שנסע באוטובוס, ואזרחית שעמדה על המדרכה. חנויות סמוכות ניזוקו מן הפיצוץ.

## גלריה
**תמונות מזירת הפיגוע**
קובץ:אתר דובר צהל - פיגוע מכונית התופת בחדרה.jpg


## קישורים חיצוניים

* הנרצחים בפיגוע, באתר לזכר האזרחים חללי פעולות האיבה
* 
* 
* 

## הערות שוליים

מכונית תופת
מכונית התופת בחדרה
מכונית התופת בחדרה
חדרה
אולג שאטוב

**אולג אלכסנדרוביץ' שאטוב** (ברוסית: **Оле́г Алекса́ндрович Ша́тов**; נולד ב־29 ביולי 1990) הוא כדורגלן עבר רוסי ששיחק בעמדת הקשר התקפי. ייצג את נבחרת רוסיה במונדיאל 2014 וביורו 2016.

ב־2024 מונה לממלא מקום מאמן ראשי של אורל. לאחר מינוי מאמן קבוע לקבוצה הפך לעוזר מאמן.

## קריירה
### משחק
שאטוב החל את קריירת הכדורגל שלו במועדון הכדורגל אורל. הוא גדל במחלקת הנוער שלה וב-2007 קודם לקבוצה הבוגרת. בשנת 2011 עבר לקבוצת אנז'י מחצ'קלה. לאחר עונה אחת באנז'י עבר לזניט סנקט פטרבורג.

בפברואר 2018 הושאל למשך עונה אחת בקבוצת קרסנודאר. את שערו הראשון במדי קרסנודאר הבקיע במשחק הניצחון של קרסנודאר נגד קבוצתו הקודמת, זניט, ב-7 באפריל 2018. ביולי 2018 חזר לזניט וביולי 2020 מונה לקפטן הקבוצה, באופן זמני, במשחקה של זניט נגד רוסטוב במחזור 30 של עונת 2019/2020.

ביולי 2020 עבר לקבוצת רובין קאזאן שבהדרכת לאוניד סלוצקי. את שער הבכורה במדי קאזאן ערך במשחק המחזור התשיעי נגד רוטור וולגוגרד כשהבקיע בעיטת עונשין, בספטמבר 2020. בנובמבר 2021 שוחרר מהקבוצה.

בפברואר 2022 חזר לאורל, במדיה שיחק עד לפרישתו ממשחק כשנה לאחר מכן.
### אימון
שאטוב החל את קריירת האימון שלו במועדון בו גדל, כשצורף לצוות האימון של מועדון הכדורגל אורל ביוני 2024 ושימש כעוזר מאמן. בנובמבר 2024 מונה למאמן הקבוצה.

## נבחרת
בשנת 2010 זומן שאטוב לנבחרת הצעירה של רוסיה, שיחק במדיה 15 משחקים והבקיע 4 שערים.

בנבחרת הלאומית של רוסיה שיחק שאטוב מאז פברואר 2013. משחקו הראשון במדי הנבחרת היה משחק ידידות מול , הוא נכנס כשחקן מחליף בדקה 46 והבקיע שער בדקה 66. שאטוב היה בסגל נבחרת רוסיה למונדיאל 2014, השתתף בכל שלושת משחקי הנבחרת בטורניר. הוא זומן גם ליורו 2016 והשתתף בשניים מתוך שלושת משחקי הנבחרת בתחרות.

## הישגים
* אליפות רוסיה - 2015, 2019, 2020
* גביע רוסיה - 2016, 2020
* הסופר קאפ הרוסי בכדורגל - 2015, 2016

## קישורים חיצוניים

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני אורל
קטגוריה:כדורגלני זניט סנקט פטרבורג
קטגוריה:כדורגלני רובין קאזאן
קטגוריה:כדורגלני נבחרת רוסיה
קטגוריה:כדורגלני אנז'י מחצ'קלה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:רוסים שנולדו ב-1990
FEC

**FEC** (ראשי תיבות באנגלית של **F**orward **E**rror **C**orrection) היא טכניקה לתיקון שגיאות הנפוצה בתחומי הטלקומוניקציה, תורת המידע ותורת הקודים, כאשר מעבירים נתונים בערוצי תקשורת לא אמינים או רועשים.
הרעיון המרכזי הוא שהשולח מקודד את המסר תוך שימוש בייתור באמצעות **קוד לתיקון שגיאות **או **ECC**.
המתמטיקאי האמריקאי ריצ'רד המינג היה החלוץ בתחום זה ב-1940, והמציא את קוד תיקון השגיאות הראשון ב-1950, Hamming (7,4) Code.

## תיאור המנגנון
FEC מושג על ידי הוספת יתירות למידע המועבר באמצעות אלגוריתם, כלומר שידור המסר מספר רב של פעמים. ביט מיותר עשוי להיות פונקציה מורכבת של ביטים רבים בקלט המקורי. המידע בפלט המקודד עלול לא להופיע כלל בצורתו המקורית; קודים הכוללים הקלט המקורי כפי שהוא מכונים **שיטתיים**, בעוד אלה שלא מכונים **בלתי-שיטתיים**.

דוגמה פשטנית של FEC היא להעביר כל ביט (ספרה -
0 ו-1) שלוש פעמים, קוד אשר ידוע בתור "קוד רפטטיבי (3,1)". דרך ערוץ רועש, ניתן לראות 8 גרסאות של הפלט, כמובא בטבלה להלן.

המנגנון מאפשר תיקון של השגיאה בכל אחת משלוש הדגימות על ידי "רוב קולות" או "דמוקרטית ההצבעה". יכולת התיקון של FEC במקרה זה היא טעות של עד 1 ביט בשלשה.

## ראו גם
* קצב קוד
* קוד תיקון שגיאות
* Bit error ratio

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קודים לאיתור שגיאות ולתיקונן
דגל הטבעונות

**דגל הטבעונות** הוא דגל אזרחי יבשתי המסמל טבעונות, ואת השאיפה לעולם טוב יותר עבור בעלי החיים והאדם. הדגל מורכב משלושה משולשים בצבעי כחול וירוק שיוצרים ביניהם את האות V, האות הראשונה במילה Vegan ("טבעוני"). הצבעים מסמלים את אזורי המחיה של בעלי החיים: הכחול מסמל ים, הירוק מסמל יבשה והלבן מסמל את האוויר. הדגל מחולק לרשת של 5 על 5 כפי שמוסכם בעיצובים של דגלי מדינה. הדגל עוצב על ידי קבוצת פעילים ומעצבים גרפיים ממספר מדינות.

## רקע
ממוזער|הדמיה של דגל הטבעונות הבינלאומי
הדגל נוצר כדי לאחד את הקבוצות והארגונים למען זכויות בעלי חיים תחת דגל אחד. הקונספט לדגל הוא בהשראת דגל הגאווה. גד חכימי, מעצב ישראלי בוגר בצלאל, ביקש ליצור גיבור-על טבעוני ותר אחרי צבעים המסמלים טבעונות כדי למתגו. לאחר שחקר ותשאל ארגוני זכויות בעלי חיים, גילה כי אין אחידות בצבעים המסמלים טבעונות. לפיכך הוא פתח קבוצת רשת בה איגד פעילים ומעצבים מרחבי העולם שיחד יצרו דגל טבעוני אחיד ובינלאומי. בחלק מההצעות הראשונות נשקל הצבע האדום כדי לסמל את הדם והכאב של בעלי החיים בתעשייה. ההצעה נפסלה, בטענה שמטרת הדגל היא לסמל את השאיפה לעתיד ללא שפיכות דמים. לבסוף נבחרו הצבעים לבן, ירוק וכחול שמייצגים את מרחבי המחייה של בעלי החיים. האות V מסמלת את המילה Vegan (טבעוני), ופירמידה הפוכה שמסמלת את היכולת לעשות את הבלתי אפשרי.

### צבעי הדגל

## קבלת הדגל בעולם
ממוזער|סיכת דש עם דגל הטבעונות הבינלאומי יחד עם דגל הממלכה המאוחדת
דגל הטבעונות אומץ על ידי פעילים ברחבי העולם. פעילים מכ-50 מדינות משתתפים בקבוצת הפייסבוק הרשמית של הדגל החדש. באתרים טבעוניים בשפות שונות נכתבו מאמרים על הדגל החדש, ביניהן פורטוגזית, רוסית, טורקית, ספרדית, צרפתית, הונגרית, מאמר באנגלית מהודו, ומאמרים באנגלית מארצות הברית, אנגליה, אוסטרליה וניו זילנד. דגל הטבעונות בגדלים שונים מוצע למכירה ברשת, ובנוסף אביזרים עם דמות הדגל וביניהם סיכות דש, חולצות, שמלות, תיקים, מגבות, נייר אריזה וכריות.
הועברה גם ביקורת מעטה על הדגל, למשל בטענה שדגל לטבעונות הוא פסול משום שהוא שם דגש על הפעילים ולא על בעלי החיים, וכן בנימוק שאין אחידות בין זרמי הטבעונות השונים.

## קישורים חיצוניים

* 

## הערות שוליים

קטגוריה:דגלים
קטגוריה:טבעונות
דיאנדרה קיין

**דיאנדרה קיין** (באנגלית: **DeAndre Kane**; נולד ב-10 ביוני 1989) הוא כדורסלן אמריקאי-הונגרי המשחק בקבוצת פריסטרי אתונה היוונית. משחק בעמדות הרכז והקלע

## ביוגרפיה
קיין נולד בפיטסבורג שבארצות הברית, שם גדל ושיחק שלוש שנים במכללת מרשל ושנה אחת (2014) מצוינת באייווה סטייט, במדיה נבחר לחמישייה השלישית בכל ליגת המכללות עם ממוצעים של 17.0 נק', 6.8 ריב' ו-5.9 אס' למשחק.

## קריירה מקצועית
לאחר שניסה את מזלו בליגת הקיץ של ה-NBA ב-2014 במדי לוס אנג'לס לייקרס, הצטרף לקראסני אוקטיבר הרוסית וכעבור זמן קצר עבר לאנטוורפ ג'יינטס הבלגית בה סיפק ממוצעים של 14.4 נק', 7.4 ריב' ו-5.5 אס' ביורוצ'לנג' לצד 12.1 נק', 5.8 ריב' ו-3.4 אס' בליגה הבלגית.

בקיץ  עבר לגרמניה ושיחק בשורות רטיופארם אולם ותרם 10.4 נק', 5.0 ריב' ו-2.9 אס' ביורוקאפ. בחודש ינואר באותה עונה עבר להפועל אילת וסיפק ממוצעים של 11.5 נק', 5.1 ריב' ו-2.7 אס' ב-19 משחקים בעונה הסדירה, ובפלייאוף שיפר ממוצעיו ל-17.8 נק', 9.3 ריב' ו-2.5 אס' למשחק, כולל 22 נק' ו-13 ריב' בחצי גמר הפיינל פור.

בעונת  כיכב במדי ניז'ני נובגורוד הרוסית עם 16.8 נק', 7.6 ריב' ו-4.3 אס' ביורוקאפ. לקראת סיום העונה עבר לשורות ריאל בטיס (סביליה) מהליגה הספרדית וסיפק ממוצעים של 9 נק', 7.2 ריב' ו-2.2 אס' למשחק.

בקיץ  חתם קיין בשורות מכבי תל אביב לעונה עם אופציה לעונה נוספת.

## קריירה בינלאומית
בקיץ 2017 קיבל קיין אזרחות הונגרית ונכלל בסגל הרחב של הנבחרת הלאומית של הונגריה לקראת יורובאסקט 2017.

## קישורים חיצוניים

* 

קטגוריה:אמריקאים ילידי פנסילבניה
קטגוריה:כדורסלנים הונגרים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מארשל
קטגוריה:כדורסלני אוניברסיטת המדינה של איווה
קטגוריה:כדורסלני אנטוורפ ג'יינטס
קטגוריה:כדורסלני רטיופארם אולם
קטגוריה:כדורסלני הפועל אילת
קטגוריה:כדורסלני ניז'ני נובגורוד
קטגוריה:כדורסלני קחאסול סביליה
קטגוריה:כדורסלני מכבי תל אביב
קטגוריה:פנסילבניה: כדורסלנים
קטגוריה:פיטסבורג: אישים
קטגוריה:אמריקאים שנולדו ב-1989
יעקב שליש

[250px|ממוזער|יעקב שליש ב[כרזה|כרזת בחירות לעיריית בת ים]]
**יעקב (קופיק) שליש** (2 במרץ 1925 – 10 בספטמבר 2018) היה עיתונאי בסוכנות הידיעות עתי"ם, לוחם פלמ"ח וממקימי קיבוץ שובל.

## ביוגרפיה
נולד בשנת 1925 באוקראינה להוריו חנה פסיה וצבי שדכן. הוריו עלו לארץ ישראל ב-1925, ולאחר שאמו נפטרה ב-1926, יעקב ואחיו אליהו גדלו אצל דודתם, אחות אמם, מלכה שליש (אסט). הוא למד מספר שנים בכפר הנוער בן שמן, שם היה תלמידו של המחנך דוקטור זיגפריד להמן. לאחר שמצבה הכלכלי של דודתו התערער ולא יכלה לתמוך בו עוד, לקח עליו חסות המחנך חיים בר נחום, שהקים את קבוצת הנוער "עלומים", שאפשרה לבני נוער חסרי יכולת כלכלית להתחנך בבן שמן באמצעות העסקתם בעבודה במוסד. על תקופת לימודיו בכפר הנוער נכתב הספר "מעבר לכביש או חבורת עלומים" של דבורה עומר. בבן שמן למד עם שמעון וסוניה פרס ושם גם הכיר את אשתו לעתיד לאה שליש.

לאחר סיום לימודיו בבן שמן התגייס לפלמ"ח והושם במתקן כליאה בלטרון תקופה ארוכה עקב פעילותו כנגד הבריטים. היה ממקימי קיבוץ שובל וכיהן כמזכיר בקיבוץ. בנו אהוד הוא הבן הבכור של קיבוץ שובל.

ב-1953 עזבו הוא ומשפחתו את הקיבוץ יחד עם קבוצת משפחות ובודדים נוספים על רקע של חילוקי דעות פוליטיים בעקבות משפטי פראג. בשנים שלאחר עזיבת הקיבוץ עבד כמלטש יהלומים ולאחר מכן שינה את עיסוקו והחל לעבוד כעיתונאי בסוכנות הידיעות עתי"ם. שימש בתפקידים שונים באגודת העיתונאים בתל אביב, ביניהם מזכיר האספה הכללית, חבר ועדת האתיקה. כמו כן, ערך את גיליונות העיתון "גן שדה ומשק" של ארגון מגדלי הפלחה במשך כ-40 שנים עד פרישתו לגמלאות.

בשנות ה-50 וה-60 היה חבר המפלגה הקומוניסטית, סניף בת ים. בשנות השישים התמודד מטעמה על ראשות עיריית בת ים, אך לא נבחר.

משנות ה-40 התמחה בשחמט
. ב-1965 היה אחד מחמישה ישראלים שמסעות השחמט שלהם נכללו באלבום פיד"א הבינלאומי לשנים 1945-1955. לקראת גיל 80 הוציא חוברת משיריו והגיגיו בשם "מן המחרוזת".

נפטר ב-10 בספטמבר 2018, נקבר בבית העלמין ירקון.

## לקריאה נוספת
* דבורה עומר, **מעבר לכביש או: חבורת עלומים**, הוצאת שרברק, 1972

## קישורים חיצוניים

* [זמר מאת יעקב שליש באתר הספרייה הלאומית](http://merhav.nli.org.il/primo_library/libweb/action/display.do?tabs=detailsTab&ct=display&fn=search&doc=NNL_MUSIC_AL002595329&indx=9&recIds=NNL_MUSIC_AL002595329&recIdxs=8&elementId=8&renderMode=poppedOut&displayMode=full&frbrVersion=&dscnt=0&fctN=facet_lang&rfnGrp=1&fctV=heb&tab=default_tab&dstmp=1501053806057&srt=rank&mode=Basic&dum=true&rfnIncGrp=2&rfnGrpCounter=2&mulIncFctN=facet_creator&vl(freeText0)=%D7%99%D7%A2%D7%A7%D7%91%20%D7%A9%D7%9C%D7%99%D7%A9&vid=NLI&fctIncV=%D7%A9%D7%9C%D7%99%D7%A9+%D7%99%D7%A2%D7%A7%D7%91)
* סרטון על קבוצת "עלומים", בהשתתפות יקב "קופיק" שליש ולאה שליש

## הערות שוליים

קטגוריה:עיתונאים ישראלים
קטגוריה:בת ים: אישים
קטגוריה:שובל: אישים
קטגוריה:מזכירי קיבוצים
קטגוריה:בוגרי כפר הנוער בן שמן
קטגוריה:אישים הקבורים בבית הקברות ירקון
קטגוריה:ישראלים שנולדו ב-1925
קטגוריה:ישראלים שנפטרו ב-2018
חופית (סוג)

[ממוזער|[חופית אלפינית]]
**חופית** (שם מדעי: *Calidris*) היא סוג של עופות מים ממשפחת החרטומניים החיים סביב חופי הים.

אורך החופיות 14–28 ס"מ ומשקלן 16–240 גרם. הן בעלות כסות נוצות מנומרת, פסים בהירים סביב העיניים ומקור בינוני ונוקשה, בדרך כלל בצבע שחור, המותאם לחיטוט בבוץ או בחול כדי למצוא מזון.

החופיות עפות בלהקות ונודדות בחורף מאזורים קרים לחמימים יותר ומתאימים לרבייה. הן נוברות בחול בחיפוש אחר חסרי חוליות שונים ולעיתים ביצים של חיות ים. הלהקות מושכות אחריהן עופות דורסים כמו בז נודד.

## מינים
*חופית גדולה (*Calidris tenuirostris*)
*חופית להקנית (*Calidris canutus*)
*חופית לבנה (*Calidris alba*)
*חופית אמריקנית (*Calidris pusilla*)
*חרמשית (*Calidris falcinellus*)
*חופית מערבית *(Calidris mauri)*
*חופית אדומת-צוואר (*Calidris ruficollis)*
*חופית קטנה (*Calidris minuta*)
*חופית טמינק (*Calidris temminckii*)
*חופית ארוכת-אצבעות (*Calidris subminuta*)
*חופית זעירה (*Calidris minutilla*)
*חופית לבנת-שת (*Calidris fuscicollis*)
*חופית בירד (*Calidris bairdii*)
*חופית כהת-חזה (*Calidris melanotos*)
*חופית חדת-זנב *(Calidris acuminata)*
*חופית מגלית (*Calidris ferruginea*)
*חופית ימית (*Calidris maritima*)
*חופית הסלעים *(Calidris ptilocnemis)*
*חופית אלפינית (*Calidris alpina*)
*ביצנית תמירונית *(Calidris himantopus)*
*חופית כפנית *(Calidris pygmaea)*

ייתכן שגם הלוחם והחופית המפוספסת, חופית זהובת-גחון, חופית רחבת-מקור (*Limicola falcinellus*) שייכים לסוג זה, אך הם מסווגים כמינים יחידים בסוגם.

## קישורים חיצוניים

* 

קטגוריה:בעלי חיים שתוארו ב-1804
קטגוריה:טקסונים שתוארו בידי בלסיוס מרם
קטגוריה:חרטומניים
שחיינית תלת-גונית

**שחיינית תלת-גונית** (ידועה גם בשמה האנגלי **"שחיינית וילסון"**; שם מדעי: *Phalaropus tricolor*) היא מין של עוף מים ממשפחת החרטומניים
## מאפיינים
אורכה של השחיינית 23 ס"מ ומשקלה 68-79 גרם בנקבות ורק 51 גרם בזכרים הקטנים יותר. זו היא הגדולה במיני השחיינית. היא בעלת גוף לבן ובעלת פס שחור גדול לאורך הצוואר והלחיים והמקור בינוני ודק. הכנפיים והזנב חומים אדמוניים והחזה צהוב. השחיינית שוחה על פני המים.

היא נודדת מאמריקה הצפונית במערב קנדה ומערב ארצות הברית, לאורך האוקיינוס האטלנטי עד לאמריקה הדרומית, סביב האנדים בארגנטינה. היא מתדלקת בדרך בסמוך לחופים או לאגמים גדולים שחלקם מלוחים כמו ימת המלח הגדולה של יוטה. בחורף 2020 גם נצפתה בישראל.

השחיינית שולה טרף קטן מהמים או תופסת אותו על החולות בחוף. היא ניזונה בעיקר מסרטנים ומחרקים שונים כמו זבובים המתקבצים בכמויות על המים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1819
קטגוריה:טקסונים שתוארו בידי לואי-פייר וייו
קטגוריה:חרטומניים
קטגוריה:ארץ ישראל: חרטומניים
קטגוריה:ארצות הברית: עופות
חופית להקנית

**חופית להקנית** או **חופית אדומה** (שם מדעי: *Calidris canutus*) היא מין של עוף מים מהסוג חופית שבמשפחת החרטומניים.

## מאפיינים
החופית הלהקנית מגיעה בקיץ לטונדרה הארקטית של קנדה, צפון אירופה וסיביר ובחורף נודדת דרומה בנדידה גדולה: האוכלוסיות של צפון אמריקה נודדות לדרום אמריקה, האוכלוסיות של גרינלנד וצפון אירופה נודדות לדרום אירופה ואפריקה ואלו של סיביר נודדות לאוסטרליה ולניו זילנד. חופית זו נודדת בלהקות גדולות ביותר, ומכאן שמה.

אורכה 23-26 ס"מ, מוטת הכנפיים 47-53 ס"מ ומשקלה 100-200 גרם בממוצע כשהזכרים גדולים יותר מהנקבות ותת-מינים צפוניים יותר גדולים יותר. לחופית זו יש ראש ונוצות בטן כתומים. הכנפיים, הכיפה והעורף אפורים-צהובים עם גוון מסורטט שחור. המקור בינוני באורכו ושחור, איתו היא מחפשת את מזונה בחול ובבוץ.

היא ניזונה ממגוון חסרי חוליות המתחבאים בחולות החופים, מעכבישים וחרקים המצויים סביב החופים וגם מביציהם המפוזרות של סרטני פרסה הפרהיסטוריים.

## תת-מינים
* *C. c. roselaari*
* *C. c. rufa*
* *C. c. canutus*
* *C. c. islandica*
* *C. c. rogersi*
* *C. c. piersmai*
## קישורים חיצוניים

## הערות שוליים

ממוזער|חופיות ניזונות בחוף הים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חרטומניים
קטגוריה:האזור הארקטי: עופות
קטגוריה:סיביר: עופות
קטגוריה:בעלי חיים שתוארו ב-1758
שחף קליפורני

**שחף קליפורני** (שם מדעי: *Larus californicus*) הוא מין מהסוג שחף המצוי בחופי קליפורניה, ארצות הברית.

אורכו של השחף 46-55 ס"מ, מוטת כנפיו 122-137 ס"מ ומשקלו 430-1,045 גרם. הוא בעל נוצות לבנות, כנפיים אפורות ומקור בצבעים שונים (כתום, אדום, צהוב, לבן, שחור וכו') קצה המקור לרוב שחור.

שחף זה קטן יחסית ומצוי בעיקר סביב אגמים וביצות מהטריטוריות הצפון-מערביות בקנדה עד לקליפורניה ולקולורדו בדרום. השחפים חיים בקבוצות קטנות ומקננים במאורה הקרובה לחוף. שני בני הזוג עוזרים לגדל את 2 הגוזלים.

שחפים אלה ניזונים מחסרי חוליות על החוף וגם מנבלות ומיצורים קטנים. השחפים החיים סביב ימת המלח הגדולה ניזונים בעיקר מהזבובים המקומיים.

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי ג'ורג' ניובולד לורנס
קטגוריה:ערכים שבהם תבנית בריטניקה אינה מתאימה
קטגוריה:שחפיים
קטגוריה:קליפורניה: בעלי חיים
קטגוריה:ארצות הברית: עופות
צנינית גבוהה

**צנינית גבוהה** (שם מדעי: *Caranx melampygus*) היא מין דג-ים גדול ממשפחת הצניניתיים המצוי בימים הטרופיים של האוקיינוס השקט והאוקיינוס ההודי, מחופי מזרח אפריקה עד למרכז אמריקה. 
## מאפיינים
אורך הצנינית 117 ס"מ ומשקלה עד 43.5 ק"ג. היא בעלת גוף מוארך ושרירי בעל קשקשים ירקרקים, סנפירים כחולים חוץ מסנפיר החזה הצהוב, פיה ענקי ועיניה גדולות וזהובות. לאורך הגוף ישנו פס גדול בצבע כחול מבריק. 

הצנינית נפוצה בשוניות אלמוגים רבות ובין סלעים באזורים הטרופיים. להקות של צניניות יימצאו גם באוקיינוס הפתוח אבל יתקשו למצוא מזון מספיק.

הם טורפות דגים קטנים יותר כמו סרדינים המתגודדים בלהקות, מסילוניות שונות או מסרטנים הנפוצים במים. הלהקות מבודדת טרף בין אלמוגי השונית. לעיתים הצניניות משתפות פעולה עם דים אחרים כמו שפתוניים, תוכינוניים, מוליתיים או חכליליים וגם עם נחשי ים רחבי זנב.
 
## ראו גם
*צנינית היפוס - קרובה לסוג החיה באוקיינוס האטלנטי
## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי ז'ורז' קיווייה
קטגוריה:צניניתיים
קטגוריה:דגים: טורפי-על
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קטגוריה:דגי האוקיינוס ההודי
עטלף בולדוג גדול

**עטלף בולדוג גדול** או **עטלף שפת ארנבת גדול** (שם מדעי: *Noctilio leporinus*) הוא מין של עטלפים ממשפחת עטלפי בולדוג המצוי בטבע באמריקה המרכזית ואמריקה הדרומית וכן בקאריביים. עטלף זה ידוע כאוכל דגים כמעט מובהק.
## מאפיינים
אורך עטלף זה 10-12 ס"מ ומשקלו 50-90 גרם בממוצע. מוטת כנפיו של העטלף מגיע ל-1 מ'. הזכרים בעלי פרווה כתומה בעוד הנקבות בעלי פרווה אפורה. הם בעלי שפתיים גדולות ורודות הפונות עד הלחיים והעיניים קטנות מאוד. האוזניים קטנות ואפורות ואיתם העטלף שומע את טרפו.

העטלף מצוי ביערות לחים באמריקה המרכזית והדרומית, בעיקר סביב לנהרות ואגמים. הוא פעיל בלילה וישן ביום על ענף עץ. כאשר העטלף שומע אדוות של דגים על פני המים הוא צולל מהענף ומנסה לתפוס בטפריו הענקיים דג קטן. הדג נתפס ומומת בנשיכה חזקה ואז מאוחסן בלחייו של העטלף.

בנוסף על דגים הוא יאכל לעיתים נדירות גם סרטנים וחסילונים או חרקים שונים שנפלו למים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:עטלפי בולדוג
קטגוריה:הרפובליקה הדומיניקנית: יונקים
קטגוריה:איי בהאמה: יונקים
קטגוריה:גרנדה (מדינה): יונקים
קטגוריה:פוארטו ריקו: יונקים
קטגוריה:דומיניקה: יונקים
קטגוריה:ונצואלה: יונקים
קטגוריה:מקסיקו: יונקים
קטגוריה:בעלי חיים שתוארו ב-1758
קטגוריה:קולומביה: יונקים
קטגוריה:ברזיל: יונקים
עטלף בולדוג קטן

**עטלף בולדוג קטן** או **עטלף שפת ארנבת קטן** (שם מדעי: *Noctilio albiventris*) הוא מין של עטלפים ממשפחת עטלפי בולדוג המצוי בטבע באמריקה המרכזית ואמריקה הדרומית.

אורכו של העטלף 7.5 ס"מ, אורך כנפיהם 6 ס"מ ומשקלם כ-30 גרם. הם בעלי שיער חום-אדמדם וכנפיים שחורות עם שפתיים גדולות ורודות ואוזניים אפורות. עטלפים אלה יכולים לחיות עד 10 שנים. הוא קרוב למין עטלף בולדוג גדול אך קטן יותר.

העטלפים מעופפים ליד נהרות ומקומות לחים דומים ביערות. הם שוכנים במשך היום בחורי עצים ויוצאים לצוד בלילות.

הם ניזונים בעיקר מחרקים הנופלים על המים. הם שומעים אותם תוך שימוש באקולוקציה ושמיעת האדוות שעל פני המים. הם ניזונים באותו אופן מדגים קטנים אך אינם מצטיינים מדיג כמו עטלף הבולדוג הגדול.

## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי אנסלם גאייטאן דמארה
קטגוריה:עטלפי בולדוג
קטגוריה:ברזיל: יונקים
קטגוריה:יונקים ביער האמזונאס
קטגוריה:יונקים ביערות הגשם של אמריקה המרכזית
פתולוגיה מולקולרית

**פתולוגיה מולקולרית** (באנגלית Molecular pathology) הוא תחום מולטידיסיפלינרי המשלב את שיטות הביולוגיה המולקולרית בפתולוגיה.

ה"פתולוגיה המולקולרית" משמשת בדרך כלל לאבחון סרטן ומחלות זיהומיות. המעבדה לפתולוגיה מולקולרית, מבצעת בדיקות מורכבות ביותר, החיוניות לקביעת אבחנה בגידולים מורכבים במיוחד ואיתור שינויים ברמת ה-DNA וה-RNA החיוניים לקביעת טיפול מוכוון מטרה.

## מטרות הבדיקה
בדיקות בפתולוגיה מולקולרית מבוצעות במכון לפתולוגיה לצורך סיוע במתן האבחנה הפתולוגית, קביעת הפרוגנוזה והכוונת הטיפול המתאים ביותר למטופל במסגרת הרפואה המותאמת אישית.

התחום המכונה "רפואה מותאמת אישית" מבוסס כולו על אבחנה פתולוגית ממוקדת, המושגת בטכנולוגיות חדישות. הבדיקות מבוצעות על חומר גנטי (DNA או RNA) המופק מרקמת המטופל. חומצות הגרעין משמשות לבדיקות מולקולריות אשר תוצאותיהן נדרשות לצורך האבחנות.

הפתולוגיה המולקולרית היא תחום חדש יחסית, בתוך הפתולוגיה, המתמקדת במחקר ואבחון מחלות באמצעות בחינה של מולקולות בתוך איברים, רקמות או נוזלי גוף.  הפתולוגיה המולקולרית חולקת היבטים מסוימים של תרגול עם פתולוגיה אנטומית ופתולוגיה קלינית, ביולוגיה מולקולרית, ביוכימיה, פרוטאומיקה וגנטיקה.

שיקול מרכזי הוא כי אבחון מדויק יותר אפשרי כאשר האבחנה מבוססת על שני שינויים מורפולוגיים ברקמות (פתולוגיה אנטומית מסורתית) ועל בדיקות מולקולריות.

## בדיקת "פתולוגיה מולקולרית" בישראל
ההסתדרות הרפואית בישראל אישרה את ביצוע בדיקת ה"פתולוגיה המולקולרית" לצורך בחינת התאמת חולי סרטן לטיפול בתרופות מתקדמות, אך ורק במכוני הפתולוגיה, בישראל.

בדיקת ה"פתולוגיה המולקולרית" מתבצעת במכונים הפתולוגים של מספר בתי חולים בישראל: בית החולים תל-השומר, בבית החולים איכילוב,  בבית החולים בלינסון,  בבית החולים רמב"ם, במרכז רפואי הדסה,  ובבית החולים שערי צדק

## סוגי בדיקות של פתולוגיה מולקולרית

* בדיקת מוטציות בגן KRAS
* בדיקת מוטציות בגן NRAS 
* בדיקת מוטציות בגן BRAF 
* בדיקת מוטציות בגן EGFR
* בדיקת רמת האמפליפיקציה של הגן Her2/neu באמצעות FISH 
* בדיקת הסטטוס של הגן (ALK ( ALK gene rearrangement באמצעות FISH 
* בדיקת חסרים במקטעי הכרומוזום 1p/19q באמצעות FISH 
* בדיקת מתילציה בפרומוטר לגן MGMT
* בדיקת אי יציבות מיקרוסטליטים (Microsatellite Instability (MSI 
* בדיקת מתילציה בפרומוטר לגן MLH1 
* בדיקת הארגון מחדש של הגנים לאימונוגלובולין לקביעת הקלונליות של תאי B
(Immunoglobulin Heavy Chain Gene Rearrangement) 
* בדיקת הארגון מחדש של הגנים לרצפטור של תאי T לקביעת הקלונליות של תאי T 
(T Cell Receptor gene rearrangement) 
* בדיקת הטרנסלוקציה t(14;18)(q32;q21) IGH/Bcl2
* בדיקת הטרנסלוקציה IGH/CCND1 t(11;14)(q13;q32)
* בדיקת הטרנסלוקציהEWSR1/FLI1  t(11;22)(q24;q12)

*בדיקת הטרנסלוקציה SS18/SSX t(X;18)(p11.2;q11.2)
*בדיקת ביטוי הגן Tyrosinase
* בדיקת PCR לשחפת

## ראו גם
* ביולוגיה מולקולרית
* Ras

## לקריאה נוספת
* פתולוגיה מולקולרית של סרטן הריאות
## קישורים חיצוניים

## הערות שוליים

קטגוריה:טיפול בסרטן
קטגוריה:פתולוגיה
קטגוריה:בדיקות רפואיות
נאיה פדרמן

**נאיה פדרמן** (נולדה ב-13 בספטמבר 2001) היא שחקנית ודוגמנית ישראלית.

## ביוגרפיה
פדרמן גדלה בהרצליה, בתם השלישית של עדי וטלי פדרמן, והיא נכדתו של איש העסקים דייוויד פדרמן, מבעלי קבוצת מכבי תל אביב בכדורסל ויו"ר רשת לשעבר.

ב-2009, בהיותה בת שבע, הופיעה בפסטיבל שירי הילדים 2009.

ב-2013 גילמה את דמותה של באנה במחזמר "ספר הג'ונגל", אשר ביים חנוך רוזן במסגרת "בית צבי".

ב-2015 שיחקה בסרטו של קובי מחט "גויאבות", בתפקיד בילי.

ביולי 2016 כיכבה בתור אלכס בסרטו של קובי מחט, "האוצר מעבר לנהר".

בשנים 2016–2017 שיחקה בהפקה מקומית למחזמר "בילי אליוט", בתור דבי.

במרץ 2017 החלה לשחק בתפקיד ראשי בקומדיית המצבים "בית הכלבים" בערוץ ניקלודיאון אצל yes, בתור אורי.

ביולי 2017 כיכבה בסרט קומדיית הנעורים "ג'סטה", בבימויו של קובי מחט, שם גילמה את שחר. ב-2018 כיכבה גם בסרט ההמשך, "עד הקצה - ג'סטה 2". בספטמבר אותה שנה, זכתה בטקס נבחרי הילדים בתואר "הבטחת השנה".

בנוסף ב-2017, שיחקה בסדרה "לצבי יש בעיה" ברשת 13, בתפקיד מעיין.

ב-2018 שיחקה בסדרת הנוער "טרנינג" בערוץ KidZ אצל HOT, שם גילמה את גבי לוסטיג.

ב-2019 היא גילמה את קים הנדריקס בסדרה "כפולה" בערוץ KidZ אצל HOT ו-yes. באותה השנה גילמה את דמותה של דהב אלימלך בסדרה "זה לא הגיל" בקשת 12 וגם התגייסה לצה"ל.

החל ממרץ 2020 היא משחקת בסדרת הנוער "ספיידרז" בערוץ TeenNick אצל HOT, בתור אלה גודמן. בנוסף בשנה זו, פדרמן שיחקה בסדרה הקומית "זאת וזאתי" ברשת 13, בתור בר. באותה שנה התחילה לשמש כפרזנטורית לעדיקה.

בשנת 2022 שיחקה בסרט בחורים טובים של הבמאי ארז תדמור את אלישבע, אחותו של מוטי.

בשנת 2023 שיחקה בסדרה "פול ספיד" בתפקיד מיקה לבני.

בשנת 2024 חזרה לשחק בסדרה "בית הכלבים" בתור אורי בעונתה הרביעית של הסדרה. באותה שנה היא חזרה לתפקידה של אורי לעונתה החמישית של הסדרה.

## חיים אישיים
בשנים 2021–2023 פדרמן הייתה בזוגיות עם השחקן עומר דרור. 

פדרמן בזוגיות עם הדי-ג'יי שון דורון,  ובאוקטובר 2025 השניים התארסו. 

מתגוררת בהרצליה פיתוח.

## פילמוגרפיה

### קולנוע

### טלוויזיה

### תיאטרון

## פרסים ומועמדויות

## קישורים חיצוניים

* 
* 
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:הרצליה פיתוח: אישים
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-2001
קטגוריה:ישראלים שנולדו ב-2001
יתירות (תורת האינפורמציה)

**יתירות** הוא מונח בתורת המידע המתואר על ידי היחס בין האנטרופיה H(X) של X, והערך המרבי האפשרי \log(|\mathcal{A}_X|).

באופן לא רשמי, הוא כמות "השטח המבוזבז" שאנו משתמשים בו להעברת מידע בתקשורת נתונים. דחיסת נתונים היא דרך להפחית או למנוע יתירות לא רצויה, לעומת זאת סיכומי ביקורת הם דרך של הוספת יתירות רצויה לצורך איתור ותיקון שגיאות בעת תקשורת מעל ערוץ רועש מוגבל קיבולת.

## הגדרה כמותית
לתאר את יתירות של נתונים גולמיים, הקצב של מקור מידע הוא ממוצע האנטרופיה לסימבול. עבור מקור נטול זיכרון, זה פשוט האנטרופיה של כל סמל, בעוד שבאופן הכללי ביותר של תהליך הסטוכסטי, מוגדר ע"י:
:r = \lim_{n \to \infty} \frac{1}{n} H(M_1, M_2, \dots M_n),
הגבול, כאשר *n* שואף לאינסוף, האנטרופיה המשוקללת של *n* הסימבולים הראשונים מחולק על ידי *n*. בתורת המידע נפוץ לדבר על "קצב" או "אנטרופיה" של שפה. זה מתאים, לדוגמה, כאשר מקור המידע הוא "פרוזה בשפה האנגלית". הקצב של המקור (חסר הזיכרון) הוא פשוט H(M) משום שבהגדרה אין תלות הדדית בין הודעות רצופות של מקור נטול זיכרון.

את **הקצב המוחלט** של שפה או מקור הוא פשוט
:R = \log |\mathbb M| ,\,
שהוא הלוגריתם של גודל מרחב ההודעות, או ה"אלפבית". (נוסחה זו נקראת לעיתים פונקציית הארטלי.)

זהו הקצב המקסימלי האפשרי של מידע שניתן להעביר מעל אלפבית נתון. (הלוגריתם צריך להיות עם בסיס המתאים עבור יחידת המדידה שבשימוש. הקצב המוחלט שווה לקצב בפועל אם המקור נטול זיכרון ובעל התפלגות אחידה.

**יתירות מוחלטת** ניתנת להגדרה על ידי:
:  D = R - r ,\,
כלומר ההבדל בין הקצב המוחלט לקצב.

היחס \frac D R נקרא** יתירות יחסית** ונותן את יחס הדחיסה המקסימלי כאשר מבוטא על ידי האחוז בו ניתן להפחית את גודל הקובץ.

באופן משלים ליתירות יחסית, ה**יעילות** מוגדרת על ידי \frac r R ,, כך ש \frac r R + \frac D R = 1.

מקור נתונים ללא זיכרון ועם התפלגות אחידה הוא בעל יתירות אפס (או יעילות של 100%) ואינו ניתן לדחיסה.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תורת האינפורמציה
ארנסט אוגוסט, נסיך הנובר (1914–1987)

**ארנסט אוגוסט, נסיך הנובר** (בגרמנית: **Ernst August (IV.) von Hanover**; 18 במרץ 1914 - 9 בדצמבר 1987), היה בנו של ארנסט אוגוסט, דוכס בראונשווייג וראש בית הנובר בין השנים 1953–1987.

## ביוגרפיה
ארנסט אוגוסט נולד בבראונשווייג ב-18 במרץ 1914, לארנסט אוגוסט, דוכס בראונשווייג ולויקטוריה לואיזה, נסיכת פרוסיה, בתם של וילהלם השני, קיסר גרמניה ואוגוסטה ויקטוריה, קיסרית גרמניה ומלכת פרוסיה. טקס הטבלתו של ארנסט אוגוסט בקיץ 1914, היה ההתכנסות הגדולה האחרונה של המלכים האירופיים לפני פרוץ מלחמת העולם הראשונה. סנדקיו של ארנסט אוגוסט כללו את הקיסר הגרמני והקיסרית, סבו וסבתו מצד אמו; דוכס ודוכסית קמברלנד, סבו וסבתו מצד אביו; ג'ורג' החמישי, מלך הממלכה המאוחדת, פרנץ יוזף, קיסר אוסטריה, ניקולאי השני, קיסר רוסיה, לודוויג השלישי, מלך בוואריה, פרידריך פרנץ הרביעי, הדוכס הגדול של מקלנבורג-שוורין, אדלברט, נסיך פרוסיה ואוסקר, נסיך פרוסיה.

בשנת 1918 התפטר אביו מתפקידו, בעקבות התבוסה הגרמנית במלחמת העולם הראשונה והמהפכה הגרמנית. במהלך מלחמת העולם השנייה לחם ארנסט אוגוסט בחזית הרוסית כאובר-לויטננט, ואף נפצע קשה על יד חרקוב בשנת 1943. לאחר קשר העשרים ביולי, נכלא ארנסט אוגוסט על ידי הגסטאפו לכמה שבועות.

ב-5 בספטמבר 1951 התחתן ארנסט אוגוסט עם אורטרוד, נסיכת שלזוויג-הולשטיין-זונדרבורג-גליקסבורג, בתם של אלברכט, נסיך שלזוויג-הולשטיין-זונדרבורג-גליקסבורג והרתה, נסיכת איזנבורג-בידינגן, ובחתונה השתתפו דמויות מלכותיות חשובות רבות, בהן אחותו פרדריקה, מלכת יוון ובעלה, פבלוס, מלך יוון, וראשי בתי סקסוניה, הסן, מקלנבורג, אולדנבורג ובאדן. לאחר החתונה התקיימה קבלת פנים בהרנהאוזן, חלקו היחיד של הארמון המלכותי של הנובר שעדיין היה שלם (השאר נשרף במלחמת העולם השנייה).

לאחר מותו של אביו ארנסט אוגוסט, דוכס בראונשווייג בשנת 1953 ירש ארנסט אוגוסט את תאריו, והפך לראש בית הנובר.

נוסף על היותו גרמני, החזיק ארנסט אוגוסט גם באזרחות בריטית, לאחר שזכה במשפט, עקב טענתו כי על פי חוק ההתאזרחות של סופיה 1705 הוא זכאי לאזרחות בריטית. בנוסף, ארנסט אוגוסט טען לזכותו לתואר הבריטי של דוכס קמברלנד וטיביודייל, שנשלל מסבו בחוק שלילת התארים 1917.

בשנת 1980 מתה אשתו אורטרוד, נסיכת שלזוויג-הולשטיין-זונדרבורג-גליקסבורג, ובשנת 1981 התחתן ארנסט אוגוסט עם מוניקה, רוזנת זולמס-לאובאך, שחיה לצידו בשנותיו האחרונות. ב-9 בדצמבר 1987 מת ארנסט אוגוסט בפאטנזן, ובנו ארנסט אוגוסט, נסיך הנובר ירש את תאריו.

## משפחתו
ב-5 בספטמבר 1951 התחתן ארנסט אוגוסט עם אורטרוד, נסיכת שלזוויג-הולשטיין-זונדרבורג-גליקסבורג, בתם של אלברכט, נסיך שלזוויג-הולשטיין-זונדרבורג-גליקסבורג והרטה, נסיכת איזנבורג-בידינגן, ממנה היו לו 6 ילדים:
* מריה, נסיכת הנובר (נולדה ב-1952), התחתנה עם הרוזן מיכאל פון הוכברג
* ארנסט אוגוסט, נסיך הנובר (נולד ב-1954)
* לודוויג רודולף, נסיך הנובר (1955–1988)
* אולגה סופיה שרלוטה אנה, נסיכת הנובר (נולדה ב-1958)
* אלכסנדרה, נסיכת הנובר (נולדה ב-1959), התחתנה עם אנדראס, נסיך ליינינגן
* היינריך, נסיך הנובר (נולד ב-1961)

## אילן יוחסין

## קישורים חיצוניים

* 

* האתר הרשמי של בית הנובר 

קטגוריה:בית הנובר
קטגוריה:גרמנים שנולדו ב-1914
קטגוריה:גרמנים שנפטרו ב-1987
רוברט שילר

ממוזער|רוברט שילר, 2012
**רוברט ג'יימס שילר** (בשם מלא באנגלית: **Robert James Shiller**; נולד ב-29 במרץ 1946) הוא פרופסור לכלכלה באוניברסיטת ייל וחתן פרס נובל לכלכלה לשנת 2013. תחומי העיסוק של שילר כוללים כלכלה התנהגותית, שווקים פיננסיים בינלאומיים ונדל"ן. שילר הוא מחברם של ספרים בתחומים אלו, שאחדים מהם הפכו לרבי מכר בארצות הברית.

מחקריו מתאפיינים בניתוח כלכלי-מתמטי של תופעות מקרו-כלכליות (דוגמת מדד הנדל"ן האמריקני ), לצד גישה רב-תחומית שלוקחת בחשבון תהליכים היסטוריים, סוציולוגיים ופסיכולוגיים בחקר הכלכלה.

## בועות כלכליות
שילר מרבה להתבטא בסוגיות הקשורות בהיווצרות של בועות כלכליות בשווקים ברחבי העולם (מניות, נדל"ן ועוד) - בהתבסס על פסיכולוגיה חברתית ונרטיבים שנוצרים ביחס למצב השווקים. גישה זו ייצרה ויכוח מתמשך בין שילר ליוג'ין פאמה (חתן פרס נובל לכלכלה במשותף עם שילר לשנת 2013) שפיתח את ה-Efficient Markets Hypothesis. על פי פאמה, השוק מתומחר באופן שמשקף את סך כל המידע הציבורי שקיים ביחס לחברות ציבוריות, ועל כן מחיר השוק מהווה בהכרח השתקפות ראלית של סך כל המידע. הגישות השונות של שילר ופאמה בנושא, מעוררות דיונים בקרב משקיעים פסיביים ברחבי העולם.

## השקפת עולם כלכלית-חברתית
שילר מבטא את תמיכתו העקרונית בשיטה הקפיטליסטית הנהוגה בארצות הברית, אך במקביל מצביע על כשלים מבניים בשיטה, בדגש על אי-צדק וניצול לרעה של מידע ועוצמה כלכלית. שילר גם תומך בהגברת הרגולציה השלטונית על מערכות פיננסיות בארצות הברית.

## קישורים חיצוניים

* 

* קורס אונליין של פרופסור שילר באוניברסיטת ייל - Financial Markets
* 

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:כלכלנים אמריקאים
קטגוריה:זוכי פרס נובל לכלכלה
קטגוריה:סגל אוניברסיטת ייל
קטגוריה:סגל בית הספר וורטון
קטגוריה:בוגרי אוניברסיטת מישיגן
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:חוקרי כלכלה התנהגותית
קטגוריה:אמריקאים שנולדו ב-1946
פרננדו מרטין

**פרננדו מרטין אספינה** (בספרדית: **Fernando Martín Espina**; 25 במרץ 1962 – 3 בדצמבר 1989) היה כדורסלן ספרדי, שנחשב לאחד מטובי הכדורסלנים הספרדים אי פעם. גובהו של מרטין היה 2.06 מטרים, והוא שיחק בעיקר בעמדת הסנטר. הוא נחשב לאתלט "אול-אראונד" (המסוגל לעשות דברים רבים ברמה טובה) מוכשר. הוא היה אלוף ספרד בשחייה חמש פעמים, כמו גם אתלט בעל יכולות בענפי הספורט כדוריד, טניס שולחן וג'ודו.

מרטין לבש את חולצה מספר 10, שאותה הפרישה ריאל מדריד לאחר מותו. בשנת 1991 נבחר לרשימת 50 השחקנים הגדולים של פיב"א , ובשנת 2007 הוא נבחר לחבר היכל התהילה של פיב"א.

## קריירה מקצוענית
מרטין היה שחקן הכדורסל הספרדי הראשון ששיחק בליגת ה-NBA, ליגת הכדורסל המקצוענית האמריקאית הנחשבת לטובה בעולם בתחומה, וכן השחקן האירופאי השני ששיחק בליגת ה-NBA. ב-1986 החל מרטין לשחק עבור קבוצת פורטלנד טרייל בלייזרס, מוקדם יותר בקריירה שלו שיחק בספרד עבור אסטודיאנטס מדריד ועבור ריאל מדריד. הוא שיחק ב-24 משחקים בלבד בעונת 1986/1987 עבור הבלייזרס, ולאחר מכן נפצע ולא שיחק במשך חודשיים. בסופה של אותה העונה, הוא חזר לספרד על מנת לשוב ולשחק עבור ריאל מדריד.

## קריירה בינלאומית
מרטין שיחק גם עבור נבחרת ספרד בכדורסל, והיה שחקן בולט בנבחרת הספרדית שזכתה במדליית כסף באולימפיאדת לוס אנג'לס ב-1984. מרטין ייצג את מדינתו גם בטורניר היורובאסקט בשנים 1981, 1983, 1985, ובאחרון הטורנירים שבהם השתתף הוא נבחר לחמישיית האליפות.

## מותו
מרטין נהרג בתאונת דרכים בשנת 1989. מותו גרם להלם רב בעולם הכדורסל הספרדי.

## חיים אישיים
אחיו של מרטין, אנטוניו מרטין , גם הוא שיחק כדורסל באופן מקצועני. בנו של פרננדו מרטין, יאן מרטין, שיחק גם הוא בליגת הכדורסל הבכירה של ספרד, ליגת העל הספרדית בכדורסל (ACB), עם אסטודיאנטס מדריד בעונת 2002/2003, וכן שיחק גם בנבחרות הנוער הלאומיות של ספרד. האחיין שלו, דומיניק מרטין, שיחק כדורסל מכללות באוניברסיטת ייל, וכן שיחק באופן מקצועני בספרד.

בהטבעתו הראשונה בתחרות ההטבעות של ה-NBA לשנת 2009, לבש שחקנה הספרדי של פורטלנד טרייל בלייזרס רודי פרננדס את חולצתו של מרטין, מספר עשר, לזכרו.

## קישורים חיצוניים

* פרננדו מרטין, באתר הרשמי של ריאל מדריד
* פרננדו מרטין, באתר feb.es
* פרננדו מרטין, באתר fiba.com
* 

קטגוריה:כדורסלני אסטודיאנטס מדריד
קטגוריה:חברי היכל התהילה של פיב"א
קטגוריה:כדורסלני פורטלנד טרייל בלייזרס
קטגוריה:כדורסלני ריאל מדריד
קטגוריה:כדורסלנים באולימפיאדת לוס אנג'לס (1984)
קטגוריה:כדורסלנים שגופייתם הופרשה
קטגוריה:בחירות דראפט של ניו ג'רזי נטס
קטגוריה:ספרדים שנולדו ב-1962
קטגוריה:ספרדים שנפטרו ב-1989
קופיף ממושקף

**קופיף ממושקף** או **קופיף רפאים** (שם מדעי: *Tarsius spectrum*) הוא מין של פרימט ממשפחת הטרסיוסיים החי ביערות הגשם של אינדונזיה.
## מאפיינים
אורכו של הקופיף 9.5-4 ס"מ ואורך הזנב 20-26 ס"מ. משקלו 118-130 גרם בממוצע. הוא בעל פרווה אפורה והראש גדול עם עיניים ירוקות בולטות ושפתיים ורודות. האף קטן והפה גדול עם שיניים חדות. מצידי גופו אוזניים ורודות גדולות היכולות לנוע ושומעות כל רחש קל. לקופיף רגליים עצומות איתם הוא מסוגל לקפוץ לאורך הרבה יותר גדול מאורכו.

הוא מצוי בקבוצות קטנות ביערות של האי סליאר () במחוז דרום סולאווסי שבאינדונזיה. הם חיים בין החורים של עצי יער גבוהים וענקיים ובהם ישנים במשך היום. הם פעילי לילה ציידים הניזונים מפרוקי רגליים שונים לרבות עכבישים, חגבים, חיפושיות, גמלי שלמה, עשים ויצורים נוספים. הם חוטפים את הטרף עם הכפות הגדולות והורגים אותו בנשיכה.

בשנת 2017 הופרד ממין זה למין עצמאי קופיף גורסקי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:טרסיוסיים
קטגוריה:סולאווסי: בעלי חיים אנדמיים
קטגוריה:אינדונזיה: יונקים
קטגוריה:יונקים ביערות הגשם של דרום-מזרח אסיה
לוטונג פייר

**לוטונג פייר** (שם מדעי: *Trachypithecus phayrei*) הוא מין מהסוג לוטונג שבמשפחת קופים בעלי זנב. הוא מצוי ביערות גשם בדרום-מזרח אסיה. הוא קרוי על שם החוקר ארתור פייר (1812-1885).
## מאפיינים
אורכו של הלוטונג 51-55 ס"מ ומשקלו 7-9 ק"ג בזכרים ו-5-7 ק"ג בנקבות. הוא בעל פרווה אפורה וגסה לאורך כל הגוף חוץ מהפנים הכהות. השפתיים לבנות ודקות והעיניים מוקפות באזור כחול ולמעלה מעט לבן. הצעירים כתומים וצבע זה עוזר להם לבלוט כדי שלא יאבדו ללהקה. 

הלוטונג מצוי בטבע ביערות של הודו, בנגלדש, מינמאר, סין, תאילנד, לאוס ווייטנאם. הקוף מצוי רוב זמנו בין העצים. הם ניזונים בעיקר מעלים, פרחים ופירות של עצים כמו פיקוס ומגוון עצים נוספים.

הקופים נמצאים בסכנת הכחדה בטבע עקב פגיעה בבתי גידולם וכריתת היערות.

## תת-מינים
* *Trachypithecus phayrei crepusculus*
* *Trachypithecus phayrei phayrei*
* *Trachypithecus phayrei shanicus*

## קישורים חיצוניים

## הערות שוליים

קטגוריה:טקסונים שתוארו בידי אדוארד בליית
קטגוריה:קולובים
קטגוריה:לאוס: יונקים
קטגוריה:וייטנאם: יונקים
קטגוריה:קמבודיה: יונקים
קטגוריה:מיאנמר: יונקים
קטגוריה:בעלי חיים שתוארו ב-1847